**Приложение 6**

**„Тарифа за таксите за водовземане”**

**„Чл.1 (1)** Таксата за водовземане от подземни, включително минерални води, и от повърхностни води, освен в случаите на водовземане с цел електропроизводство от водноелектрическа централа (ВЕЦ), се определят на базата на отнетия годишен воден обем, целта на ползване на отнетата вода и съответните норми за водопотребление, съгласно Наредба за нормите за водопотребление.

**(2)** Таксите за водовземане от повърхностни води се определят по следната формула:

Т = Е x W,

където:

Т е размерът на дължимата годишна такса - в лв.;

Е - единичният размер на таксата в зависимост от целта, за която ще бъде ползвана отнетата вода, съгласно таблица № 1 - в лв./куб. м;

W - размерът на отнетия годишен воден обем - за повърхностни и подземни води, в куб. м; размерът на разрешения годишен воден обем - за минерални води, в куб. м.

(2) При самостоятелно водоснабдяване (чрез собствени водовземни съоръжения) таксата за водовземане по ал. 1 се умножава с корекционен коефициент К1 = 1,001.

**Чл.2 (1)** Единичният размер на таксата за водовземане от повърхностни води се определя съгласно следната таблица:

***Таблица №1***

|  |  |  |
| --- | --- | --- |
| № по ред | Цел на ползване на отнетата вода | Единичен размер на таксата – Е (в лв./куб.м) в сила от: |
| 01.01.2019г. | 01.01.2021г. |
| 1. | Обществено питейно-битово водоснабдяване | 0,02 | 0,02 |
| 2. | Самостоятелно питейно-битово водоснабдяване, когато отнетата вода се ползва за питейно-битови цели | 0,02 | 0,03 |
| 3. | Обществено водоснабдяване за напояване на земеделски култури | 0,0013 | 0,0015 |
| 4. | Самостоятелно водоснабдяване за напояване на земеделски култури | 0,0019 | 0,0023 |
| 5. | Водоснабдяване за животновъдство | 0,006 | 0,008 |
| 6. | Водоснабдяване за аквакултури | 0,002 | 0,003 |
| 7. | Водоснабдяване за охлаждане на производствени машини и съоръжения в процеса на работата им | 0,0003 | 0,0003 |
| 8. | Промишлено водоснабдяване | 0,045 | 0,05 |
| 9. | Самостоятелно питейно-битово водоснабдяване, когато отнетата вода се ползва с цел производство на храни, лекарствени или козметични продукти | 0,045 | 0,05 |
| 10. | Изкуствено подхранване на подземни води | 0,0005 | 0,0005 |
| 11. | Водоснабдяване за други цели | 0,092 | 0,105 |

**(2)** Единичният размер на таксата за водовземане от подземни води се определя съгласно следната таблица:

| № по ред | Цел на ползване на отнетата вода | Единичен размер на таксата – Е (в лв./куб.м) в сила от: |
| --- | --- | --- |
| 01.01.2019г. | 01.01.2021г. |
| 1. | Обществено питейно-битово водоснабдяване | 0,02 | 0,02 |
| 2. | Самостоятелно питейно-битово водоснабдяване, когато отнетата вода се ползва за питейно-битови цели | 0,09 | 0,11 |
| 3. | Обществено водоснабдяване за напояване на земеделски култури | 0,013 | 0,015 |
| 4. | Самостоятелно водоснабдяване за напояване на земеделски култури | 0,0186 | 0,0229 |
| 5. | Водоснабдяване за животновъдство и аквакултури | 0,06 | 0,08 |
| 6. | Охлаждане на производствени машини и съоръжения в процеса на работата им | 0,0008 | 0,0008 |
| 7. | Промишлено водоснабдяване | 0,08 | 0,09 |
| 8. | Самостоятелно питейно-битово водоснабдяване, когато отнетата вода се ползва с цел производство на храни, лекарствени или козметични продукти | 0,08 | 0,09 |
| 9. | Водоснабдяване за други цели | 0,233 | 0,270 |

**(3)** Когато водовземането е за напояване, единичният размер на таксата се умножава, както следва:

1. когато отнетият обем вода е по-малък от или е равен на обема вода, изчислен по съответните норми за водопотребление, определени с Наредбата за нормите за водопотребление, за съответните култури - по 0,7;

2. когато отнетият обем вода е по-голям от обема вода, изчислен по съответните норми на водопотребление, определени с Наредбата за нормите за водопотребление, за съответните култури - по 1,3.

**(4)** Когато водоползвателят е регистриран по Схема на Общността за управление по околна среда и одит (EMAS), единичният размер на таксата за водовземане се умножава по 0,7.

**(5)** Когато водоползвателят притежава разрешително по глава седма, раздел II от ЗООС и е изпълнил всички условия в разрешителното, единичният размер на таксата за водовземане се умножава по 0,7.

**(6)** Единичният размер на таксата за водовземане от минерални води се определя съгласно следната таблица:

|  |  |  |
| --- | --- | --- |
| № по ред | Цел на използване на минералната вода | Размер на таксата - Е (в лв./куб. м) |
| t < 30 °С | 30 °С < t < 50 °С | t > 50 °С |
| 1. | Питейно-битово водоснабдяване | 0,031 | 0,030 | 0,029 |
| 2. | Лечебни цели в специализирани болници за лечение и рехабилитация | 0,04 | 0,045 | 0,05 |
| 3. | Всички други цели | 0,15 | 0,35 | 0,50 |

**(7)** Когато с едно разрешително са определени няколко цели на водовземане по ал. 1, 2 или 6 и не са монтирани отговарящи на изискванията измервателни устройства за измерване на ползваните количества за отделните цели, таксата се определя върху цялото ползвано количество и тази от разрешените цели на водовземането с най-висок единичен размер.